Jeg tog kørekort for flere år siden, men er sidenhen blevet utryg ved at køre bil pga. en ulykke. Men nu måtte det være tid til at se frygten i øjnene og blive tryg ved at køre bil igen. Min plan var at tage rutinetimer hos en kørelærer – og heldigvis fandt jeg Kenneth :-) Han udviste fuld forståelse for, at man kan være utryg ved at køre bil, og derfor startede vi stille og roligt ud med at køre rundt uden for byen. Efter en dobbelttime med skovkørsel og et par enkelte lyskryds, vurderede Kenneth, at jeg var klar til den næste store lektion: "Intens bykørsel"! Takket være Kenneths rolige, tålmodige og kompetente hjælp, kom jeg igennem alle udfordringerne og føler mig nu klar til at være bilist igen. Jeg kan varmt anbefale Kenneth. Også for jer, der har brug for et par rutinetimer!